Poezia este distilarea sufletului. Este cea mai profunda emotie a inimii umane exprimata in solutie chimica. Este un extract concentrat, un produs final al caderilor si al suferintelor dar si al bucuriei si al satisfactiei. Poeziile adevarate nu sunt camuflaje ci sunt tablourile sufletului desenat pe pinza emotiilor. Ele sunt portretul celor mai adinci aspiratii umane. Poezia ne invata sa iubim ca si cum nimeni nu ne-a facut sa suferim. Sa traim ca si cum ar fi ultima zi pe pamant. Sa traim viata la maxim. Poezia face ca marea sa intre intr-un pahar. ………………………………………….. Realizează un eseu de tip argumentativ, de 15-20 de rânduri, despre poezie pornind de la afirmaţia lui Octavian Goga: “Adevăratele poezii încep acolo unde se sfârşesc pe hârtie”. Poezia nu este proză, poate să spună un elev inocent, dacă i se cere să observe asemănările, dar mai ales deosebirile dintre cele două genuri dominante în istoria literaturii. O definiţie de genul acesta nu ar trebui să surprindă, sau să pară prea facilă, fiind de fapt obiectul unei vechi meditaţii asupra întâietăţii şi caracteristicilor poeziei şi ale prozei. În antichitate, poezia (alături de tragedie) era câmpul literar dominant. Proza, care era mai apropiată de vorbirea comună, eliberată de rigorile exprimării ritmice, s-a păstrat într-un con de umbră până târziu în evoluţia literaturii. Chiar denumirea de proză, provenită din lat. “prosa”, însemnând “discurs în linie dreaptă”, sugerează caracteristica definitorie a acestuia: absenţa complicaţiilor stilistice – trăsătură menţinută până în vremurile moderne. Poezia se distinge însă de proză şi de vorbirea obişnuită în primul rând prin ritm, prin armonie şi prin imagine - caracteristici menţinute în bună măsură din antichitate până în perioada modernă. Teoria literară a făcut mereu distincţia între un limbaj prozaic şi un limbaj înalt, al emoţiilor specifice. Apelând la acest limbaj specific, poezia transmite cititorului o varietate de sentimente şi trăiri. Lirismul, asociat poeziei (dar nu toate poeziile sunt lirice, existând şi texte poetice aparţinând genului epic) constă în transmiterea în mod direct a sentimentelor eului liric. În teoria literară se face distincţia între două tipuri de lirism: subiectiv (ex: M.Eminescu) şi obiectiv (mai rar, ex: G. Coşbuc). Imaginarul poetic apelează la o mulţime de figuri de stil (tropi) specifice: epitet, comparaţie, inversiune, enumeraţie, interogaţie şi exclamaţie retorică, metaforă, hiperbolă şi litotă, antiteză etc. Identificăm, de asemenea, în textele poetice, relaţii de simetrie, de opoziţie sau de recurenţă. Spre deosebire de poetica tradiţională, în care elementele de prozodie (ritm,măsură, rimă) sunt definitorii, poetica modernă susţine versul liber şi ritmul interior. În evoluţia literaturii, trecând prin rigorile diverselor curente literare (umanism, iluminism, clasicism, romantism, simbolism, modernism, curentele de avangardă cu experienţele lor exteme, postmodernism), poezia continuă să incite. Astfel, dincolo de text, “adevărata” poezie ne permite să ne proiectăm într-un spaţiu imaginar, într-o lume ”poetică”, paralelă cu cea reală, de la care porneşte, şi totuşi atât de fascinantă. ……………………………………………………… Poezia pare sa se nasca dintr-un joc al cuvintelor, din magia versului si a sonoritatilor lui infasuratoare, dar devine ecoul unor complexe trairi si reflectii ale fiintei. In acest sens, Paul Valery nota: “Socotesc ca esenta Poeziei este, dupa natura spiritelor, fie de valoare reala, fie de importanta infinita: ceea ce o face egala cu Dumnezeu (...) In zadar am numarat pasii zeitei, le-am notat frecventa si lungimea medie; asa nu vom afla niciodata secretul gratiei sale instantanee”. 1. VERSUL – este un rand dintr-o poezie (format dintr0un cuvant, un grup de cuvinte, o propozitie), marcat printr-o unitatea semnatica si o pauza finala. Versul diferentiaza formal poezia de proza, ii confera cadenta, muzicalitate, ritm special. Versul alb – vers fara rima, cu ritm ascendent. A fost folosit in literatura franceza clasica, in creatiile lui W.Shakespeare si in cele ale romanticilor (M.Eminescu“Demonism”, “Odin si poetul”). Versul liber – vers lipsit de rima (metrrul difera in cadrul aceleiasi poezii) si de ritm, ce abandoneaza constrangerile formale. Caracteristici: absenta semnelor de punctuatie, a majusculelor; masura diferita a versurilor dintr-o poezie; un ritm interior, un tempo special dat de numarul variat de silabe; scrierea versurilor in trepte; apropierea de proza prin dispunerea grafica in randuri diferite; -substanta poetica densa, continut semnificativ; In literatura noastra, au folosit versuri libere George Bacovia, Al. Macedonski, Ion Barbu, T.Arghezi, L.Blaga, poetii contemporani 